Naujieji Elmininkai
Naujieji Elmininkai – kaimas Anykščių rajono savivaldybėje, 4 km į šiaurės rytus nuo Anykščių. Seniūnaitijos centras. Pro kaimą teka Elmės intakai Kiaulupis ir Valupis, praeina plentas  120  Radiškis–Anykščiai–Rokiškis . Išlikęs Elmininkų dvaras. Medienos pramonė, veidrodžių gamyba. Yra biblioteka. Netoli kaimo, pakeliui į Anykščius, stūkso Šeimyniškėlių piliakalnis. Šalia – Anykščių regioninis parkas. Prie kaimo medinis koplytstulpis su drožiniais puoštu kryžiumi (pastatytas 2010 m.).